Vera Hemserekanê HDPyî yê qezaya Turgutluyî Mesut Hayrî Boku û Naîle Gumuştaş bi îdîaya 'endamîya rêxistine' dewa amebî akerdene. Roniştişê dewa Mehkemeya Cezaya Girane ya Manîsa de ame kerdene.
Hemserekî avûkatanê xo reyde tewrê dewa bîyî.
Avûkatanê hemserekan îfade kerd ke yeno waştene ke endamê HDPyî sîyaset mekerê û beratê înan waşt.
Heyetê mehkeme bi îdîaya 'endamîya rêxistine' cezaya zîndanî ya 6 serran û 3 mengan daye Gumuştaşe û cezaya zîndanî ya 6 serran û 10 mengan û 15 rojan daye Bokuyî. Mehkeme derheqê Bokuyî de bira berdewamîya tepiştişî zî daye.
